Referat af

**Ordinær generalforsamling, pinselørdag, den 8. juni 2019 kl. 10.00**

**på Hotel Tannishus, Tversted**

Bestyrelsesmedlemmerne KaJ Vestergaard, Søren Steensen (kasserer) og Poul Holm (sekretær) var mødt. Formanden, Henning Bak havde med beklagelse meldt forfald på grund af deltagelse i en begravelse og Peder Norman Pedersen havde ligeledes fået forfald.

Poul Holm meddelte, at formanden havde anmodet ham om at lede generalforsamlingen. Det havde han i al ydmyghed indvilget i. Han bød derfor alle velkomne i særlig grad de nye medlemmer af vejlauget.

Det konstateredes, at 20 medlemmer var mødt til dels med ægtefæller var mødt, nemlig

Mellemklitvej nr.: 20

Sjaggervej nr.: 11

Spættevej nr.: 3, 4, 6, 8, 9 og 10

Vester Klitvej nr. : 1, 5, 8, 10, 12 a, 12 b, 18, 26

Ålehulvej nr. : 2, 3, 7 og 10.

Poul Holm bød særlig velkommen til affaldsplanlægger, Anne Birgitte Gehrt, som havde været så venlig at stille sig til rådighed med en orientering om og eventuel drøftelse af aktuelle affaldsspørgsmål inden den egentlige generalforsamling påbegyndes.

Endvidere bød Poul Holm velkommen til Niels M. Olesen, som er blevet formand for en nedsat affaldsgruppe, der skal komme med gode råd til Hjørring Kommunen om affaldsspørgsmål.

Anne Birgitte Gehrt orienterede om status på kommunens affaldsovervejelser. Status er, er der ikke er truffet endelige beslutninger om den fremtidige ordning. Kommunen er meget åben for synspunkter og har etableret et samarbejde med en affaldsgruppe, der er etableret af grundejerforeninger og vejlav øst for Tversted med henblik på at få den bedste løsning med hensyn til robusthed, æstetik, praktik m.v. Der er påbegyndt udskiftning af affaldsspande, foreløbigt dog kun for ejendomme, der udlejes. Såfremt man ønsker at komme i kontakt med affaldsforvaltningen kan følgende email adresse bruges: Affald@Hjørring.dk.

Der var en livlig debat om affaldsspørgsmålet.

Niels M. Olesen fik lejlighed til at komme med et kort indlæg.

Poul Holm takkede Anne Birgitte Gehrt for en god og fyldig orientering.

Forsamlingen gik derefter over til den egentlige generalforsamling.

Punkt 1. Valg af dirigent

Efter forslag fra bestyrelsen, og da der ikke var andre forslag, blev Grethe Helledi, Mellemklitvej 20 valgt som dirigent.

Dirigenten konstaterede, at generalforsamlingen var indvarslet med det i vedtægterne bestemte varsel og med dagsorden efter vedtægterne og vedlagt regnskab for 2018. Hun bemærkede, at der ikke var fremkommet forslag fra medlemmerne.

Der var ingen, der havde indvendinger imod generalforsamlingens lovlighed.

Punkt 2. Formandens beretning

Poul Holm oplæste formandens beretning:

”Kære venner i Vejlavet.

…

 Det har været et forholdsvis roligt år.

Som sædvanlig startede vi året 2018 med at ordne vej med Kjeld Thomsen hjælp. Den holdt fint sommeren over, da der kom tørke og ingen vand, så vejen holdt hele sommeren. Men efteråret gav så megen regn, så helt unormalt skulle vejen have en ordentlig i oktober måned, da der var store huller. De holdt vinteren over og helt unormalt måtte vejen have en omgang her i tidlige forår.

Den tørre sommer gav en ny udfordring. Vi slap godt igennem uden brand i vores område – kommunen fik opsatte skilte ved hjælp af frivillige om brandfare.

Generalforsamlingen besluttede, at vi skulle købe os til slåning af stien til havet.

Der er som bekendt udlagt 3 stier til vandet i lokalplanen. Den sti, som vejlauget har taget sig af, løber ved siden af Hahns hus mod stranden. Peder har slået stien i nogle år, og tak til ham for det. Men han ville afløses.

Jeg fandt en som godt ville slå stien, og det gjorde han inden tørkeperioden satte ind.

Ikke blot jeg men osse andre kunne ikke se, at han havde slået – trods han påstod det –hen blev fyret øjeblikkelig - Han påstod endvidere bagefter, at det var ulovligt at slå stien. Jeg tog min store buskrydder og brugte 1-2 timer på at slå græsset efterfølgende, men så kom tørken, og det var ikke nødvendigt at slå yderlige den sommer.

Jeg har nu fundet en ny, som vil slå stien her efter pinse og yderlig aftalt, at han slå igen i juli og aug.

Vores sivdræn har ikke voldt problemer det sidste år så godt for det - jeg tømmer samle brønde for sand et par gange om året.

Vi deltager stadig i fællesmødes med andre grundejerforeninger i vores område.

Øst for Tversted - der er udvalg om hestestien for at få dem væk fra Østervej, en besværlig opgave. Man er i dialog med kommune om naturpleje, hvor der osse er nedsat udvalg

Det sidste er nu affaldsspørgsmålet, som i har hørt om og her sidder jeg med i en arbejdsgruppe.

Formanden i gruppen er Niels M. Olesen

Og efter forlydende vil kommunen gerne i dialog med grundejerforeninger m. fl.

Er der nogen der har set vores vejskilt Vester Klitvej det ved Plantørvej - det er forsvundet.

Det var min beretning og Poul vil garanteret gerne svare på evt. spørgsmål

Fortsat godt møde.”

Formandens beretning blev sat til debat. Der blev rejst spørgsmål om vejentreprenøren selv bestemmer, hvad der skal laves.

Poul Holm bemærkede, at han eller de andre tilstedeværende bestyrelsesmedlemmer ikke var i stand til at besvare spørgsmålet præcist, hvorfor en besvarelse måtte vente.
(Formanden har efterfølgende oplyst, at Kjeld Thomsen ikke har frie tøjler, men at vedligeholdelse og udbedring af vejene altid har været efter aftale og gennemgang.)

Formandens beretning godkendtes.

3. Godkendelse af regnskab for 2018

Dirigenten gav ordet til kassereren, der gennemgik det udleverede regnskab.

Ingen ønskede ordet.

Dirigenten konstaterede, at regnskabet for 2018 var godkendt.

4. Fastsættelse af kontingent for 2019

Bestyrelsen foreslår uændret kontingent.

Der var ingen bemærkninger hertil og dirigenten konstaterede, at det foreslåede kontingent er godkendt.

5. Indkomne forslag fra medlemmerne

Dirigenten bekræftede, at der ikke var modtaget forslag fra medlemmerne.

6. Valg af 3 medlemmer til bestyrelsen

Søren Steensen og Kaj Vestergaard bekræftede, at de er indstillet på genvalg. Som det fremgår af indkaldelsen til generalforsamlingen er formanden også villig til at modtage gen genvalg.

Dirigenten konstaterede, at der ikke var fremkommet eller fremkom andre forslag og konstaterede herefter, at Henning Bak var genvalgt som formand og Kaj Vestergaard og Søren Steensen var genvalgt som medlemmer af bestyrelsen.

7. Eventuelt

Poul Holm oplyste, at Hans Dreyer i en mail af 7. juni 2019 til brug for generalforsamlingen 2020 har stillet forslag om valg af anden entreprenør, fordi vejen ofte er meget dårlig og med de samme huller efter regnvejr. Han stiller også forslag om skiltning af privat vej, fordi biler kører ind og parkerer for at gå til stranden uden i øvrigt at have noget ærinde. Skiltning mod mountainbikers på gangsti bør også forbedres. Hans Dreyer har i en senere mail oplyst, at Poul Holm i stedet for det mere formelle blot kunne fremføre forslagene under eventuelt, så der skete en almen drøftelse.

Poul Holm bemærkede, at vejenes tilstand er omtalt i formandens beretning.

Der var ingen, der ønskede at støtte forslagene.

Dirigenten bemærkede, at Hans Dreyer må henvises til at fremkomme med forslagene i rette tid inden generalforsamlingen 2020, såfremt forslagene ønskes behandlet.

Poul Holm bemærkede, at han havde konstateret, at mails fra vejlauget tilsyneladende var havnet i nogle medlemmers spamfilter og opfordrede til, at man havde opmærksomheden rettet mod dette problem. Han oplyste endvidere, at der har kunnet konstateredes fejl, hvis man via Google havde søgt ind på hjemmesiden, [www.vesterklitvej.dk](http://www.vesterklitvej.dk). Denne fejl er blevet rettet.

Der fremkom fra generalforsamlingen en samlet opfordring til lodsejerne om at holde trævæksten i ave, både i forhold til bredde og højde, således at vej og udsigt kan sikres for alle.

Da ikke flere ønskede ordet under punktet, afsluttede dirigenten generalforsamlingen.

-o0o-

Poul Holm takkede på forsamlingens vegne dirigenten for sikker og god ledelse af generalforsamlingen og mindede om, at generalforsamlingen 2020 efter vedtægterne afholdes pinselørdag, den 30. maj 2020 kl. 10.00 samme sted.

-o0o-

Efter generalforsamlingen har bestyrelsen konstitueret sig således (uændret):

|  |  |  |
| --- | --- | --- |
|  | telefon | e-mail |
| Henning Bak (formand) | 2250 4399, | henning.bak@mail.dk  |
| Kaj Vestergaard | 2920 8700 | kaj.vestergaard@oncable.dk |
| Søren Steensen (kasserer) | 2526 8393 | helledisteensen@stofanet.dk |
| Peder Norman Pedersen (næstformand) | 9892 0836, | pnp@ucn.dk |
| Poul Holm (sekretær) | 2299 6698 | poulholm@mail123.dk |

For referatet:

Poul Holm

-o0o-

Blot til info (gentagelse fra sidste år):

**Hjemmesiden**

Der henvises til vejlavets hjemmeside, http://www.vesterklitvej.dk. På hjemmesiden kan man blandt andet finde referatet fra forårets fællesmøde, der indeholder meget nyttig information.

**(Klip fra) Lokalplanen**

**§ 1. FORMÅL**

**1.1.** Det er lokalplanens formål,

* at sikre områdets anvendelse til sommerhusformål for åben/lav sommerhusbebyggelse,
* at sikre områdets landskabelige kvaliteter, således at oplevelsen af naturområde bevares mellem sommerhusene,
* at sikre, at ny bebyggelse opføres i en arkitektur, som på en nænsom og kvalitativ måde tilpasser sig naturområdet,
* at give mulighed for udstykning af 8 grunde på sydsiden af Østervej, og
* at sikre offentlighedens adgang til kysten.

**§ 7.** Ydre fremtræden

---

**7.5.** Ovenlys (tagvinduer, vinduer langs kip o.lign.) og solfangere må højst udgøre 6 m2 tilsammen. Solfangere skal anbringes på taget og parallelt med tagfladen. …

**§ 8** Ubebyggede arealer

**8.1.** Der må kun i forbindelse med ny bebyggelse foretages mindre, til byggeriets opførelse nødvendige terrænændringer, jævnfør ”Reglement for etablering af kunstige klitter i sommerhusområder”. Disse skal godkendes af Hirtshals Kommune forinden terrænreguleringen igangsættes. Efter byggeriets afslutning skal klitlandskabet genskabes på en for området naturlig måde.

 Bestemmelse om beplantning:

**8.2.** Sommerhusparcellerne må ikke beplantes med vegetation, der er artsfremmed for området. Beplantningen må kun etableres i umiddelbar tilknytning til bebyggelsen og højst 6 m herfra. Beplantningen må ikke få karakter af hegning.

…

**8.5.** Der må ikke opstilles eller opbevares campingvogne, både o.lign. eller foretages anden opbevaring på områdets ubebyggede arealer.
…
**8.9.** Udendørsbelysning skal begrænses mest muligt og må kun opsættes på bygningsfacader/gavle i en højde på maksimalt 2,1 m over sokkelniveau.

-o0o-